**คำกล่าวเปิด**

**โครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด**

**ประจำปีการศึกษา ๒๕๕๙**

**วันพฤหัสบดีที่ ๘ กันยายน พ.ศ.๒๕๕๙ เวลา ๑๐.๐๐ น. - ๑๒.๐๐ น.**

**ณ บริเวณข้างสนามฟุตซอล วิทยาลัยเทคนิคชลบุรี**

สวัสดี รองผู้อำนวยการ ครู อาจารย์และนักเรียน นักศึกษาวิทยาลัยเทคนิคชลบุรี

จากคำกล่าวรายงาน โครงการนี้เป็นการดำเนินการจัดทำกิจกรรมของชมรมวิชาชีพคอมพิวเตอร์ธุรกิจ วิทยาลัยเทคนิคชลบุรี ซึ่งจัดโครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด ขึ้น เพื่อให้นักเรียน นักศึกษา ได้ใช้ความคิดสร้างสรรค์ในการแต่งแต้มสีสันขวดพลาสติกที่ใช้แล้ว ให้เป็นกระถางต้นไม้ ทั้งยังสามารถนำมาประดับตกแต่งสถานที่เพื่อใช้เป็นสถานที่พักผ่อนได้อีกด้วย

หวังว่าในการดำเนินโครงการครั้งนี้ จะเป็นส่วนหนึ่งที่ก่อให้เกิดประโยชน์อย่างยิ่งแก่นักเรียน นักศึกษาตามวัตถุประสงค์ ของโครงการฯ ขอขอบคุณ คณะครู พร้อมทั้งนักเรียน นักศึกษา ตัวแทนชมรมวิชาชีพ ของวิทยาลัยเทคนิคชลบุรี รวมถึงงานที่เกี่ยวข้องที่ให้การสนับสนุนในการดำเนินโครงการฯ ครั้งนี้ และขอให้การจัดกิจกรรมบรรลุวัตถุประสงค์ที่ตั้งไว้ทุกประการ

บัดนี้ ได้เวลาอันสมควรแล้ว ผมขอเปิดโครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด ประจำปีการศึกษา ๒๕๕๙ ณ บัดนี้

นายนิทัศน์ วีระโพธิ์ประสิทธิ์ ผู้อำนวยการวิทยาลัยเทคนิคชลบุรี ประธานในพิธี

**คำกล่าวรายงาน**

**โครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด**

**ประจำปีการศึกษา ๒๕๕๙**

**วันพฤหัสบดีที่ ๘ กันยายน พ.ศ.๒๕๕๙ เวลา ๑๐.๐๐ น. - ๑๒.๐๐ น.**

**ณ บริเวณข้างสนามฟุตซอล วิทยาลัยเทคนิคชลบุรี**

เรียน ผู้อำนวยการ รองผู้อำนวยการ ครู – อาจารย์ เจ้าหน้าที่ และ นักเรียน-นักศึกษา ตัวแทนชมรมวิชาชีพทุกคน

ดิฉัน นางสาวจารุวรรณ ธนูผาย ในนามชมรมวิชาชีพคอมพิวเตอร์ธุรกิจ วิทยาลัยเทคนิคชลบุรี ขอขอบคุณ ท่านผู้อำนวยการเป็นอย่างยิ่ง ที่ให้เกียรติมาเป็นประธานในพิธีเปิดโครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด ประจำปีการศึกษา ๒๕๕๙ ในวันนี้

โครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด มีวัตถุประสงค์ดังนี้

๑. เพื่อสนองตามนโยบาย สำนักงานคณะกรรมการอาชีวศึกษา

๒. เพื่อเป็นการส่งเสริมการอนุรักษ์ทรัพยากรธรรมชาติ และสิ่งแวดล้อมภายในสถานศึกษา

๓. เพื่อเสริมสร้างความรัก ความสามัคคี ความคิดสร้างสรรค์ด้านงานศิลปะให้เกิดประโยชน์ต่อสถานศึกษา

๔. เพื่อส่งเสริมหลักของปรัชญาเศรษฐกิจพอเพียง

โดยมีเป้าหมายในการจัดกิจกรรมครั้งนี้ คือ ครู และ นักเรียน นักศึกษา ตัวแทนชมรมวิชาชีพทั้ง ๗ ชมรม ชมรมละ ๑๐ คน จำนวนผู้เข้าร่วมกิจกรรมในวันนี้ มีรายละเอียด ดังนี้

ชมรมวิชาชีพช่างยนต์ จำนวน ๑๐ คน

ชมรมวิชาชีพช่างไฟฟ้ากำลัง จำนวน ๑๐ คน

ชมรมวิชาชีพช่างเชื่อมโลหะ จำนวน ๑๐ คน

ชมรมวิชาชีพช่างอิเล็กทรอนิกส์ จำนวน ๑๐ คน

ชมรมวิชาชีพการบัญชี จำนวน ๑๐ คน

ชมรมวิชาชีพการตลาด จำนวน ๔ คน

ชมรมวิชาชีพคอมพิวเตอร์ธุรกิจ จำนวน ๓๕ คน

ครู ที่ปรึกษาชมรมวิชาชีพ จำนวน ๙ คน

รวมทั้งสิ้น ๙๘ คน

ดิฉัน ขอกราบเรียนเชิญท่านผู้อำนวยการ ประชา ฤทธิผล กล่าวเปิดโครงการอนุรักษ์ทรัพยากรธรรมชาติและสิ่งแวดล้อม ศิลปะบนขวด ประจำปีการศึกษา ๒๕๕๙ และให้ข้อคิดอันจะเป็นประโยชน์แก่การจัดโครงการนี้ต่อไป

ขอกราบเรียนเชิญค่ะ

นางสาวจารุวรรณ ธนูผาย นักศึกษาแผนกวิชาคอมพิวเตอร์ธุรกิจผู้จัดทำโครงการ ผู้กล่าวรายงาน

..................................................... หัวหน้าแผนกวิชาคอมพิวเตอร์ธุรกิจ